
5 Alternative forestillinger

5.1 Innledning

Det er utvilsomt studier av elevers forestillinger og begreper før og etter undervisning som har vært dominerende innenfor det vi kan kalle det konstruktivistiske forskningsparadigmet. Noen typer av slike forestillinger kan kanskje sies å være et uttrykk for at undervisning ikke er så effektfull eller vellykket som en har antatt. Elevers begreper og forestillinger før undervisning i et emne stammer ofte fra dagligspråket eller hverdagslige erfaringer, men de kan også stamme fra tidligere undervisning. Hva grunnen enn er, vil mange av elevenes ideer og forestillinger ikke være i overensstemmelse med dagens oppfatning innenfor fagfeltet. 

Elevene bygger opp begreper og forståelse bl a gjennom erfaring i og utenfor skolen, og det kan føre til alternative forestillinger. Vi bruker betegnelsen alternative forestillinger om begreper og teorier som ikke passer med dagens vitenskapelige oppfatning innenfor ulike fagfelt. Slike forestillinger har vist seg å være vanskelig å endre gjennom undervisning.

Kortfattet kan vi si at for alternative forestillinger gjelder:

· De er fornuftige sett fra elevenes side

· De bygger på erfaring

· De kan på et vis forstås

· De deles av mange

· De er motstandsdyktige overfor undervisning

Omfanget av forskning av alternative forestillinger har vært formidabel, med flere tusen rapporter bare innenfor naturfagene. Den mest omfattende oversikten kommer fra Institut für die Pädagogik der Naturwissenschaften (IPN) som jevnlig gir ut en bibliografi over publikasjoner som omhandler elevers alternative forestillinger
. 

5.2 Noen eksempler

Eksempel 1

Elektrisitetslære, og spesielt elektriske kretser, er et område som har vært viet stor oppmerksomhet i den fagdidaktiske forskningen (se f eks Duit m fl 1985, Tallant 1993). Særlig blant elever på barne- og ungdomstrinnet er det avdekket mange alternative forestillinger eller intuitive ideer når det gjelder grunnleggende begreper i elektrisitetslære. Det er identifisert en rekke modeller for elevtenkning omkring elektriske kretser med batterier og lamper. Hovedpoenget i alle enkle elektriske kretser er at det er samme strøm i hele kretsen, og både batteri og lampe har to poler. Strømmen brukes ikke opp, men det foregår energioverføring
. 

Her følger noen eksempler på typiske forestillinger eller modeller elever kan ha. I «en-pol-modellen» holder det med én ledning mellom f. eks. batteri og lampe. Dette er en modell som i hovedsak de yngste elevene har. «Stømforbruksmodellen» innebærer at de forskjellige komponentene i kretsen forbruker strøm etter hvert som strømmen passerer dem. Det er lite eller ingen strøm som kommer tilbake til batteriet. Denne forestillingen kommer klart fram i oppgaven nedenfor. I «Konstant-strømkilde-modellen» gir batteriet en konstant strøm uavhengig av hvilke komponenter som inngår i kretsen. «Kollisjonsmodellen» innebærer at strømmen fra batteriet går gjennom begge ledningene og møtes i lampa og får den til å lyse. 

Denne oppgaven
  belyser elevenes forestillinger om elektrisk strøm og hva slags modeller de kan tenkes å ha. Ulike varianter av denne oppgaven er brukt i en rekke undersøkelser verden over, og resultatene er nokså sammenfallende. 

En lommelyktpære er koplet til et batteri slik at lama lyser.

[image: image2.jpg]NP




Hvilken forklaring synes du er best?

Blant norske ungdomsskoleelver var særlig "kollisjonsmodellen" (alternativ B) ”populær”.  Men også alternativ D ("strømforbruksmodell") og alternativ E hadde tilslutning fra norske elever. Til og med blant realister i 3. klasse i den videregående skolen var det bare omtrent halvparten som krysset av for rett alternativ. Det viser i alle fall at dette er fagstoff som mange elever i beste fall har temmelig diffuse forestillinger om. 

En undersøkelse
 fra 1995 viste også et betydelig omfang av "strømforbruksmodell" og ”kollisjonsmodell” blant elever i videregående skole i en rekke land. Det blir ofte påpekt at vår språkbruk er med på å forsterke alternative forestillinger. Vi får "strømregning" fra E-verkene, og det skulle jo indikere at vi betaler for noe vi har brukt. Det er ikke strømmen vi betaler for fordi vi bruker den opp, men vi betaler for energien som blir overført til oss. 

Prinsippet om  energibevaring er kanskje det aller mest grunnleggende i naturfag. Energi er noe som blir bevart. Den kan ikke oppstå fra intet, og kan heller ikke forsvinne til intet. Energi kan derimot omformes eller overføres. Når elever tror på strømforbruksmodellen, kan det henge sammen med et uklart elektrisitetsbegrep som kanskje er nærmere energi enn strøm. Hvis de sier at strømmen brukes opp, men samtidig ikke har noe klart strømbegrep, kan de mene noe mer diffust som at elektrisiteten brukes opp. Kanskje er dette litt uklare elektrisitetsbegrepet nærmere et energibegrep enn et strømbegrep. I så fall kan det faktisk være noe riktig i tenkningen. Vi "bruker" jo noe, og det er den energien som blir overført. Dette er et godt eksempel på hvor varsom en må være i tolkningen av elevers svar på denne typen oppgaver, noe vi tar opp igjen i kap. 5.6.

Eksempel 2

Bevaring av masse er også et fenomen som har vært mye studert i en rekke undersøkelser. Det viser seg ofte at begrepene masse, tyngde, tetthet o.l. er vanskelig å skille for mange elever
.

Denne oppgaven ble gitt til 13 år gamle elever
:

Et glass vann med isbiter veier 300 g. Hvor mye tror du det veier rett etter at isen har smeltet?

Forklar svaret ditt

Det var 30 % av norske 8. klassinger
 som svarte riktig, altså at massen eller vekten forblir den samme ved smelting. Det internasjonale gjennomsnittet var akkurat det samme. I Norge svarte 29 % at det ville veie mer etter at isen var smeltet, og 23 % svarte at det ville veie mindre. Det var samme tendens i mange land, nemlig at feil svar på oppgaven fordelte seg nokså jevnt mellom å si at massen økte og at massen avtok.

At massen alltid er den samme uavhengig av smelting og frysing, er en fundamental egenskap ved alt stoff. Men dette er tydeligvis ikke enkelt, for selv om i alle fall norske elever skulle ha godt kjennskap til is og snø, er nok ikke selve prinsippet om bevaring av masse sentralt i undervisningen på ungdomstrinnet. 

Vi må være varsom i tolkningen av elevsvarene, og ikke minst med å slå fast hvilke (alternative) forestillinger elevene har. Når en elev sier
: Det vil veie mer enn 300 g for vann er tyngre enn is, er denne eleven inne på noe som faktisk er riktig. Tettheten til vann er større enn tettheten til is. Det er jo derfor is flyter på vann. Men en sammenblanding av masse, tyngde og tetthet kan altså være med på gi gale forestillinger. I dagligtale bruker vi ofte ordet "tyngre" litt slurvete i betydningen "større tetthet". 

Eksempel 3
Den følgende TIMSS-oppgaven ble gitt til 13 år gamle elever (Kjærnsli m.fl. 1999):


Dyr består av mange atomer. Hva tror du skjer med atomene etter at dyret er dødt?

	A. Atomene slutter å bevege seg 

B. Atomene går tilbake til omgivelsen 

C. Atomene deler seg i mindre deler og blir satt sammen til andre atomer 

D. Atomene eksisterer ikke lenger når dyret er dødt 

()   Ikke svart
	(12 %)

(26 %)

(17 %)

(44 %)

(2 %)


Svarfordelingen for et internasjonalt gjennomsnitt blant 8. klassinger står i parentes, og det er omtrent en firedel av elevene som krysser av for rett svar (B). Atombegrepet er abstrakt, og det er i og for seg ikke overraskende at mange elever har problemer med å forstå et slikt begrep. 

Det var altså alternativ D som flest elevene krysset av for. Det samme gjorde seg gjeldende i Norge. Det kan tyde på at elever blander sammen atomer og celler, og at de forestiller seg at atomene er levende og dør når dyret dør. 

Eksempel 4

Følgende oppgave er også hentet fra TIMSS
, og den ble gitt til 13 åringer.

Bildet viser et eple som faller ned på bakken. I hvilke av de tre posisjonene virker tyngdekraften på eplet?


Svarfordelingen for et internasjonalt gjennomsnitt blant 8. klassinger står i parentes. Det er gjort en rekke undersøkelser om elevers forståelse av grunnleggende mekanikk. Problemer knyttet til forståelse av kraft og bevegelse er kanskje det området som har vært gjenstand for flest undersøkelser, og det er til overmål dokumentert at kraftbegrepet er meget vanskelig. Det gjelder også elever som har valgt fysikk som fordypning i den videregående skolen. Tyngdekraften, som det er spørsmål om her, virker på alle legemer enten de er i ro eller i bevegelse. Alternativ D er altså riktig svar. Den vanligste feilen er at tyngdekraften bare virker mens eplet faller, altså er i bevegelse
. Men tyngdekraften virker nedover på eplet i posisjon 3 også. Her virker imidlertid en like stor kraft oppover fra bakken, og derfor virker ingen netto kraft på eplet. Det er også slik at hvis et legeme beveger seg rettlinjet med konstant fart, virker det ingen netto kraft på det (alle kreftene som virker opphever hverandre). Forestillingen om at det må virke en netto kraft i bevegelsesretning når noe beveger seg med konstant fart, og at det er en form for indre kraft som får et legeme til å bevege seg i f eks en kastebane, har vært selve kroneksemplene på det som i den naturfagdidaktiske litteraturen er kalt alternative forestillinger.

Eksempel 5
Denne oppgaven ble gitt til elever i siste år i videregående skole, uavhengig av studieretning
.

En kjele med kokende vann står på en kokeplate. Hvis man skrur på sterkere varme på kokeplata, hvordan går det med temperaturen til vannet i kjelen? 

Forklar svaret ditt.

Dette er også en "klassisk" oppgave som er ment å teste elevers grunnleggende forståelse for koking og faseforandring. Når vann koker, vil all den tilførte energien gå med til å fordampe vann, og temperaturen i vannet holder seg konstant på kokepunktet (100 oC). Det hjelper altså ikke å skru sterkere varme på kokeplaten for å få poteter til å koke fortere. Blant de 21 landene som deltok i denne delen av TIMSS, var det 27 % av elevene som fikk full skåre. De norske elevene var for øvrig betydelig bedre enn det internasjonale gjennomsnittet (47 % full skåre). Det typiske feilsvaret var imidlertid at temperaturen vil øke. Begrunnelsene var noe ulike. Omtrent 25 % av alle elevene svarte at temperaturen ville øke.

Eksempel 6
Den følgende matematikkoppgaven i TIMSS
  ble gitt til 13 år gamle elever, og den skulle løses uten lommeregner.

Divider 24,56 : 0,004

A. 0,614
(16 %)

B. 6,14

(16 %)

C. 61,4

(9 %)

D. 614

(10 %)

E. 6140

(45 %)

()    Ikke svart
(5 %)

Svarfordelingen for et internasjonalt gjennomsnitt blant 8. klassinger står i parentes. Norske elever gjorde det klart dårligere på denne oppgaven enn det internasjonale gjennomsnittet. 19 % av 7. klassingene og 31 % av 8 klassingene svarte riktig. 

Divisjon med desimaltall er problematisk for mange, og særlig når divisor som her, er mindre enn 1. En ganske utbredt alternativ forestilling forbundet med divisjon, er at denne regneoperasjonen alltid gjør svaret mindre. Alternativene A og B kan være uttrykk for en slik tankegang. 

I mange land var alternativ B det mest frekvente. I tillegg til at svaret er mindre, inneholder svaret 6,14 også en forestilling om at desimaltall er par av separate tall. Svaret kan en få ved å utføre divisjonene 24 : 4 og 56 : 4 hver for seg. Disse feilene var nokså vanlige i det internasjonale materiale, så det er grunn til å tro at denne tenkningen er utbredt (Brekke m. fl. 1998).

Eksempel 7

Her vil vi gjerne ha inn et eksempel fra samfunnsfag/historie……….

5.3 Hva skal vi kalle elevenes ideerTC \l3 "2.2.4
Ulike termer for elevers idéer?

I litteraturen er det brukt en rekke navn eller uttrykk på ideer som avviker fra dagens vitenskapelige teorier og begreper. 

I amerikansk tradisjon brukes gjerne ordet misconceptions. Bl. a. fire store konferanser i USA
 hadde ordet misconceptions i tittelen for konferansene. Andre navn på engelsk kan være preconceptions
, spontaneous reasonning
, alternative framework eller alternative paradigm
, conceptual framework
, childrens' science
, intuitive physics
, intuitive reasoning
, alternative conception
, student ideas
. På norsk har betegnelsene hverdagsforestillinger
, alternative forestillinger
 og intuitive ideer
 vært brukt. Alle disse ulike navnene eller uttrykkene som er  knyttet til elevers forestillinger og oppfatninger, kan være uttrykk for forskjellige teoretiske ståsteder. F eks innebærer begrepet alternative paradigm eller alternative framework at barns eller elevers forestillinger eller virkelighetsforståelse er reelle alternativer til vitenskapens aksepterte bilde. En annen ytterlighet kan representeres ved begrepet misconception: Hvis elevene har andre oppfatninger enn de allment aksepterte, beror det på feil eller misforståelser som kan rettes på hvis en bare gjør logikken mer tydelig eller forklarer de riktige sammenhengene på en mer forståelig måte. 

Vivi Ringnes (1993) bruker i sin doktorgradsavhandling tre ulike begreper på følgende måte:

Hverdagsforestillinger deles av en rekke elever og er utviklet før eleven får undervisning i emnet. To kilder for slike forestillinger peker seg ut, nemlig elevenes erfaringer utenom skolen og deres sosiale miljø. Misoppfatninger er oppfatninger og ideer som ikke er i samsvar med rådende begreper i faget og som eleven gir uttrykk for etter å ha fått formell undervisning i emnet. De opptrer gjerne ved gjentatte anledninger og deles av mange elever. Misoppfatninger anses ikke å være så vanskelig å forandre som hverdagsforestillinger fordi de ikke i samme grad er uttrykk for en mangel ved en større sammensatt kognitiv struktur. Tilfeldige feil er gale svar avgitt i øyeblikket og er gjerne inkonsistente.

Hverdagsforestillinger slik Ringnes definerer det, er dannet før formell undervisning er gitt, men er definitivt uriktige forestillinger, som ikke er i overensstemmelse med dagens teorier. Alternative forestillinger (alternative conception eller alternative framework) uttrykker langt på vei det samme, men denne termen kan oppfattes (på grunn av ordet alternativ) slik at alle ideer er like verdifulle, og at elevers alternative forestillinger og vitenskapens teorier er forskjellige, men i prinsippet likeverdige. 

Når en bruker begrepet alternative framework, innebærer det en beskrivelse av elevens forståelse som impliserer en form for ordnet kunnskapskonstruksjon. Det innebærer at en elev har et sett av ideer om et begrep som er konsistente, og at idéene til sammen danner et sammenhengende og logisk hele. Ideene eller forstillingene er klart strukturerte og inngår i et helhetlig system som utgjør elevenes måte å tolke virkeligheten på. Disse er ofte bygget opp over en årrekke, er svært stabile og er vanskelig å endre gjennom undervisning. 

James H. Wandersee m.fl. (1993) foreslår at termen alternativ forestilling (alternative conception) bør velges. Begrunnelsen deres er at "alternative forestillinger" referer til erfaringsbaserte forklaringer som elever har konstruert for å gjøre fenomener forståelige, samtidig som det inneholder en intellektuell respekt for elevers ideer. Dette innebærer at alternative forestillinger er rasjonelle og kan føre til bedre og mer fruktbare forestillinger, mer i overensstemmelse med dagens vitenskapelige begreper. Derimot vil det nært beslektede begrepet alternative framework impliserer en grad av konsistens og stabilitet i elevenes forestillinger og forståelse som ikke alle forskere vil akseptere.

Kapittel 5.3 viser at det er vanskelig å finne ord eller uttrykk som ikke inneholder problematiske komponenter eller tolkningsspørsmål om elevideer. 

5.4 Konsistens i elevtenkningTC \l3 "2.2.5
Konsistens i elevtenkning
Det er skrevet en rekke artikler som tar opp spørsmål om forståelse og konsistens i elevenes tenkning. Det er ingen tvil om at det er identifisert en rekke likheter i elevtenkning, og at det er kartlagt en rekke "alternative forestillinger" eller "intuitive ideer" som deles av mange i ulike deler av verden. Spørsmålet er likevel om slike forestillinger eller ideer konstituerer det som kunne kalles naive eller alternative teorier.

McCloskey (1983) og Champagne m. fl. (1980) er kanskje noen av dem som klarest har gitt uttrykk for eksistensen av konsistente naive teorier, og deres arbeider har utvilsomt influert forskningsfeltet.

Hver elev har vanligvis en rik samling av sammenhengende ideer som konstituerer et personlig system av "common sense" forestillinger om bevegelse. Disse "common sense" intuitive ideene er basert på års erfaringer med bevegelige objekter, og de tjener som tilfredsstillende beskrivelser av verden for elevene. 

 (Champagne m. fl. 1980, s. 1077, vår oversettelse)

Rosalind Driver har vært en av de mest toneangivende forskere innenfor det naturfagdidaktiske feltet. Spesielt i sine tidlige arbeider, poengterte hun begreper som alternative framework (Driver og Easley 1978) og conceptual framework (Driver og Erickson 1983) som begge assosieres med former for generelle, strukturerte og konsistente naive teorier. For eksempel fremheves det hvordan alminnelige sanseerfaringer og hverdagsspråk kan forklare elevers (alternative) framework.  

Driver og Erickson (1983) reiser imidlertid spørsmålet om stabilitet og konsistens og hevder blant annet at det er mer stabilitet i elevens oppfatninger når det gjelder vitenskapelige aksepterte teorier enn for alternative forestillinger. Samme elev kan bruke forskjellige argumenter som fører til motsatte oppfatninger om fenomener som fra et vitenskapelig synspunkt er ekvivalente. Eller de kan gå fra en forklaring til en annen av det sammen fenomenet. 

La oss forsøke å illustrere dette med et litt vanskelig eksempel fra fysikken: Vi holder et lodd i en snor og lar den svinge som en pendel. Hele tiden mens loddet svinger frem og tilbake virker det krefter på loddet. Det er tyngden (tyngdekraften fra Jorda) og kraften fra snora som holder loddet i banen. Flere krefter er det ikke! Det har vist seg at mange fysikkelever aksepterer denne analysen av krefter som virker på et pendellodd. Riktignok vil noen mene at det i tillegg må være en kraft som ”drar” loddet utover. Det er jo på en måte det vi kjenner når vi holder i snora. Men nå snakker vi om kreftene på loddet, og da er det ingen slik kraft som virker utover. Ofte blir den ”følte” kraften kalt sentrifugalkraft. Hvis vi imidlertid spør om hvilke krefter som virker på oss når vi sitter i en bil som kjører i en sving, vil mange svare at her er det en kraft (sentrifugalkraft) som drar oss utover. Men det er det ikke. Også her er det krefter fra bilen (setet, bilbeltet, bildøra og lignende) som holder oss i bilens bane gjennom svingen. Fra et fysikk-synspunkt er altså kraftanalysen på pendelloddet og personen i bilen ekvivalente. Vi ser altså at forestillinger knyttet til samme fysiske fenomen er sterkt avhengig av konteksten. Mange elever vil altså analysere kreften forskjellig avhengig av sammenhengen problemstillingen er presentert.

Clough and Driver (1986) refererer til mange studier som er basert på antagelsen om at forestillinger og ideer elever har før undervisning blir gitt, er identifiserbare, stabile og har så mye til felles at det er verdt å planlegge undervisning med utgangspunkt i dem. Elever har, ifølge Clough og Driver, alternative forestillinger som er rimelig forutsigbare innenfor et tema, men de alternative forestillingene er mindre konsistente på individnivå. Selv om Clough og Driver gir uttrykk for noe tvetydighet i forhold til spørsmålet om konsistens, holder Rosalind Driver (1995) fast ved at det i alle fall er identifisert en rekke likheter når det gjelder elevers ideer. Hun hevder at barn tolker hendelser og fenomener på en måte som er i samsvar med deres erfaringer, selv om de avviker betydelig fra et vitenskapelig synspunkt.

Russel Tytler (1994) hevder at litteraturen om alternative forestillinger og om ulike undervisningsstrategier for å endre elevers begreper, bygger på en antagelse om stabile alternative frameworks. Konsekvensen av et slikt syn er at alternative forestillinger kan utfordres og erstattes av korrekte vitenskapelige begreper. Men et økende antall studier viser at prosessen for å endre begreper er mer komplisert enn som så.

Forholdet mellom hverdagsbegreper og vitenskapelige begreper var også sentralt for Vygotsky (Vygotsky 1986). I følge Vygotsky er hverdagsbegreper basert på konkrete hendelser og er ikke deler av et sammenhengende tankemønster. Hverdagsbegreper eller spontane begreper er ubevisste begreper fordi de er usystematiske, og de er sterkt kontekstbundne. Erfaringer, kontakt med konkrete gjenstander og uformelle sosiale kontakter danner grunnlaget for hverdagsbegreper. Disse begrepenes basis er ikke kritisk tenkning og evidens, men gjensidig forståelse av felles erfaring gjennom sosial interaksjon. De støtter lett kommunikasjon samtidig som inkonsistenser og kontradiksjoner tolereres. Fordi hverdagsbegreper som oftest er kontekstspesifikke, vil som regel inkonsistenser forbli ubemerket.

Vitenskapelige begreper derimot, blir presentert og lært som en del av et sammenhengende system. De har sin opprinnelse i strukturert undervisning og kjennetegnes av en ikke-kontekstbundet, logisk og hierarkisk organisering. Vitenskapelige begreper omtales av Vygotsky som bevisste begreper fordi det er systematikk i dem. De er klart og utvetydig definert, og deres reelle betydning er knyttet til den rollen de spiller i teorier og modeller. Endringer og utvikling av begreper er en stadig pågående prosess som foregår i samspill med omgivelsene. En kjerne i Vygotskys arbeider er troen på betydningen av den sosiale og kulturelle dimensjon, og han legger vekt på at utvikling av begreper kommer gjennom sosial interaksjon. Instruksjon må derfor alltid være basert på en aktiv interaksjon mellom deltakerne. Det sosialkonstruktivistiske perspektivet som i stor grad er basert på Vygotskys arbeider, fremhever også et skifte i fokus fra eleven som enslig tenker til eleven i en sosial kontekst der hverdagspbegreper integreres inn i et system av sammenhengende begreper gjennom interaksjon med andre. Elevers hverdagsforestillinger kan i denne sammenheng betraktes som startpunkter for utvikling av ønskede vitenskapelige begreper (Howe 1996).

Også Vygotsky fremhever at det er viktig for læring av vitenskapelige begreper at elevene på forhånd har utviklet spontane begreper i hverdagslivet som det kan bygges videre på. Læring av vitenskapelige begreper vil igjen virke tilbake på de spontane begrepene og bidra til økt systematikk og bevissthet i elevens tenkning. Vygotsky knyttet bl a uttrykket ”den nærmeste utviklingssonen” til samspillet og den gjensidige påvirkningen mellom spontane og vitenskapelige begreper innenfor skoleundervisningens rammer. 

Andrea diSessa (1988, 1993) er fysiker, og han hevder at det finnes to svært ulike syn på det han kaller intuitiv fysikk. Det første kaller han "theory theories". Det innebærer at man oppfatter spontant tilegnet kunnskap om den fysiske verden som en teori av omtrent samme kvalitet som vitenskapelige teorier. F eks henviser han til McCloskey (1983) som mener å kunne vise at folk på basis av deres hverdagserfaring, utvikler bemerkelsesverdige velartikulerte naive teorier for bevegelse. Videre argumenterer McCloskey for at naive teorier er ganske konsistente, og at teorier utviklet av ulike individer best kan beskrives som forskjellige former av den samme teorien.

diSessa avviser dette synet og hevder at intuitiv fysikk er lite lik en teori slik en bruker ordet i naturvitenskapelig forstand. Tvert imot, intuitiv fysikk er i følge diSessa en fragmentert samling ideer som er løst knyttet sammen og mangler helt den systematikk som kjennetegner vitenskapelige teorier. Det er nærliggende å se diSessas oppfatning av intuitiv fysikk og fragmentert ideer i sammenheng med Vygotskys bruk av begrepene spontan og vitenskapelig kunnskap.

Det er påtakelig at konstruktivisme som forskningsfelt ikke kan vise til en mer enhetlig terminologi om elevers ideer, enn det som de foregående avsnittene viser.

5.5 Forslag til terminologi knyttet til elevers forestillingerTC \l3 "2.2.6
Egen bruk av terminologi
Vi vil nå fokusere på i hvilken grad det er konsistens i elevideer som ikke er i overensstemmelse med allment aksepterte teorier. Om forestillingene har rot utenom skolen eller ikke, er nokså uviktig. Derimot er det vesentlige spørsmål knyttet til i hvilken grad elevers ideer synes å være ”dyptsittende” eller ikke, og i hvilken grad slike ideer eller forestillinger ”overlever” undervisning. 

Her vil vi konsentrere diskusjonen omkring to begreper: alternative forestillinger og intuitive ideer. Med alternativ forestilling mener vi en beskrivelse av elevtenkning der oppmerksomheten rettes mot det gale, men som likevel impliserer en form for ordnet kunnskapsstruktur. En alternativ forestilling inngår i et system som utgjør elevens måte å tolke virkeligheten på. Dermed kan alternative forestillinger vise en form for konsistens. De deles av mange, og de kommer fram i samtaler og i ulike oppgaver eller problemstillinger. Alternative forestillinger kan riktignok inneholde elementer av noe riktig, men poenget er at fokus rettes mot det gale som elevene må konfronteres med, slik at de kan endre og dermed erstatte sine oppfatninger med korrekte vitenskapelige teorier. Litteraturen er så full av undersøkelser som har til hensikt å avdekke «alternative forestillinger» at det er grunn til å bruke betegnelsen «alternativ forestilling-paradigmet» eller «alternativ forestilling-bevegelsen».

Intuitive ideer
 (Angell 1996) benytter vi om elevers ideer som mangler den systematikk som kjennetegner vitenskapelige begreper eller teorier. Det er elevideer som beskrives som en fragmentert samling forestillinger, relativt løst forbundet med hverandre. Elever vil både gjennom erfaringer utenom skolen og i møte med begreper i undervisningen, erverve forestillinger som ofte kan komme til uttrykk som intuitive eller spontane kunnskapselementer. Intuitive ideer kan være gale sett fra et vitenskapelig synspunkt, men vil ofte inneholde elementer av korrekt tenkning. Oppmerksomheten rettes mot det som er riktig, og som det kan bygges videre på i undervisningen. Dette i motsetning til «alternativ forestilling-paradigmet» som impliserer en undervisningsstrategi der konfrontasjon med alternative forestillinger og deretter en erstatning av disse med korrekte, vitenskapelige teorier, er sentral. Intuitive ideer mangler konsistens i forhold til kontekst og mangler stabilitet i forhold til tid. I møte med oppgaver vil elever nokså spontant kunne assosiere problemstillingene med noe som ligner, noe de har sett før, men som fører galt av sted i noen tilfeller og riktig i andre.

Slik som disse to termene er karakterisert her, vil alternative forestillinger langt på vei kunne konstituere «naive teorier», eller theory-theories som diSessa (1988, 1993) kaller det. Intuitive ideer vil derimot ikke kunne oppfattes eller karakteriseres som teorier i vitenskapelig forstand.

Når vi analyserer elevers forestillinger og/eller ideer, kan vi fokusere på ulike aspekter. Det kan være hvor stabile elevideer er over tid, hvor stor utbredelse enkelte elevideer har, hvor konsistente elevforestillinger er i forhold til konteksten og selvsagt i hvilken grad en elevidé er i overensstemmelse med vanlig akseptert vitenskap. Andre vil kanskje legge vekt på andre aspekter. Vi vil nå vise et forsøk på å strukturere fire termer i forhold til de to dimensjonene riktig/gal og konsistens/ikke-konsistens.




Figur 5.1 Alternative forestillinger, intuitive ideer, misoppfatninger og tilfeldige feil illustrert i forhold til de to dimensjonene riktig/galt og konsistens/ikke-konsistens.

Figur 5.1 illustrerer hvordan disse fire termen eller begrepene kan oppfattes i forhold til hverandre og i forhold til dimensjonene riktig/gal og konsistens/ikke-konsistens. Tilfeldige feil er definitivt gale. Det er f.eks. regnefeil, bom på et årstall e.l. og er uten særlig interesse. Misoppfatninger er i hovedsak gale forestillinger og blir brukt uten særlig skarpe avgrensinger. Alternative forestillinger plasseres i hovedsak i området for gale, konsistente ideer. Intuitive ideer er hovedsakelig ikke-konsistente forestillinger som kan inneholde betydelige innslag av korrekte oppfatninger. En viss overlapping i figuren markerer at grensene er uskarpe selv om distinksjonene mellom begrepene kommer klart fram. Felles for disse begrepene, bortsett fra de tilfeldige feilene, er at misoppfatninger, alternative forestillinger og intuitive ideer er uttrykk for elevers ideer som ofte er dyptsittende, at de deles av mange, og at de ofte er vanskelig å endre gjennom undervisning. Termen «alternative forestillinger» kan her oppfattes som en representant for alle termer som inneholder elementer av stabile, konsistente og i hovedsak gale forestillinger. Intuitive ideer beskriver derimot elevideer som ikke er konsistente, men som ofte inneholder elementer av korrekte forestillinger. Alternative forestillinger assosieres gjerne med ideer elevene har fått gjennom erfaringer utenom skolen. Intuitive ideer, slik som det brukes her, kan både være forestillinger basert på erfaringer utenom skolen og i møte med begreper og fenomener i undervisningen. Intuitive ideer kan også ha elementer av uferdige forestillinger i seg, eller former for mellomstadier i begrepsutviklingen. 

I eksempel 1 (se 5.2) la vi blant annet vekt på at den såkalte alternative forestillingen "strømforbruksmodell" kanskje inneholder noe mer riktig enn det som ofte er blitt hevdet. Hvis begrepet strøm egentlig oppfattes mer i retning av energi, er "strømforbruksmodellen" langt på vei riktig. Med andre ord, hvis vi ikke oppfatter "strømforbruksmodellen" som en alternativ forestilling som må endres i sin helthet, men heller betrakter den som det vi har kalt en "intuitiv ide", må det få ulike undervisningsmessige konsekvenser. Fragmenter av noe som er riktig i elevenes mer eller mindre ustruktererte begreper, kan utnyttes og bygges videre på i undervisningen. 

I eksempel 2 fremhever vi det samme poenget. Sammenblanding av begrepene tetthet og tyngde viser at elever langt på vei kan være inne på noe riktig, selv om de har svart "galt" på oppgaven.

Alle eksemplene foran viser på ulike sett at det kan være mer riktig i denne type elevsvar enn det vi som lærere ofte oppfatter. 

Det er mulig det går an å si at det går en utvikling fra å se på misoppfatninger av begreper eller fenomener som det gjelder å utrydde, til å betrakte elevideer mer som alternative forestillinger eller intuitive ideer som på mange måter kan eksistere parallelt med vitenskapelige teorier og begreper, og som en kan bygge på. Med andre ord, en må kunne akseptere at elever (og andre) har begreper og forståelse av fenomener som ikke er i overensstemmelse med dagens vitenskap, men som likevel kan være verdifulle i hverdagslivet. Imidlertid må det også fremheves at i andre sammenhenger er det bare mer vitenskapelig begreper som kan bidra til en tilfredsstillende forståelse, og som kan medvirke til hensiktsmessig virksomhet. Mange elever holder fast ved sine alternative forestillinger fordi de har vist seg nyttige i visse sammenhenger. Heller ikke såkalte eksperter, eller lærere, er alltid fri for alternative forestillinger! Ved å ikke akseptere begreper eller oppfatninger som har vist seg nyttige og som stadig blir "bekreftet" av dagligdagse erfaringer, kan en gjøre det vanskelig for elevene å kommunisere med andre mennesker i daglige situasjoner.

Hvis elever virkelig har alternative forestillinger for eksempel om kraft, og at de er i stand til å ordne sine egne ideer i et koherent og logisk alternativt skjema, vil den undervisningsmessige oppgaven ligge i å utfordre disse strukturerte skjemaer. På den annen side, hvis det er slik at elever for det meste ikke har slike logisk strukturerte skjemaer eller alternative forestillinger, men heller temmelig løse eller fragmenterte ideer, må undervisningsstrategiene bli annerledes.

Vi vil hevde at elever ikke bygger opp konsistente «teori-teorier», men at enkeltelementer kommer til syne under ulike forutsetninger, og at disse enkeltelementene er et bedre utgangspunkt for å vurdere og forstå elevtenkning enn mer tradisjonelle «alternativ forestillinger». Og ikke minst er det essensielt at en må bygge på disse intuitive ideene når en i undervisningen skal gi elever muligheter til å forstå sentrale faglige fenomener og begreper. 

Et poeng som det er lett å overse, er at det som i forskningslitteraturen kalles alternative forestillinger eller elevers intuitive ideer, er forskerens tolkninger av elevenes forestillinger og ideer. Det samme gjelder for læreres tolkninger av prosesser i klasserommet. Dette er et metodologisk problem som kalles den hermeneutiske sirkel
. Bearbeiding av elevers svar, enten det er på skriftlige oppgaver eller gjennom intervjuer, byr altså på fortolkningsproblemer. Det er forskerens tolkninger eller forestillinger om elevenes ideer eller forestillinger som blir gjenstand for diskusjon. Et elevsvar på en oppgave antas å være et meningsformidlende materiale, og spørsmålet er hvilken mening som formidles. Fortolkningen skjer ut fra forskjellige perspektiver. Generelt kan det f.eks. være ulike filosofiske posisjoner. Den ulike bruken av termer for elevtenkning kan likeledes medføre forskjellige perspektiver og forskjellige begrunnelser for fortolkninger av elevideer. Dessuten må det som skal fortolkes forstås ut fra en helhet. En del må søkes forstått i lys av konteksten.

Enhver person internaliserer sine erfaringer på en måte som i det minste delvis er deres egne. De konstruerer sin egen mening. På samme måten vil vitenskapsteoretikere som f. eks. Toulmin, Kuhn og Feyerabend hevde at all observasjon er teoriladet. Teorier representerer ikke "objektive" data, men er produkter av menneskelig forestillingsevne. Det vi ser er bestemt av teoretiske forestillinger. To mennesker som ser mot samme utsnitt av verden, ser ifølge påstanden om teoriladet observajson, faktisk forskjellige ting. Det er ikke slik at de bare fortolker observasjonene forskjellig. Teorier som forskere etablerer på bakgrunn av elevobservasjoner eller elevers svar på oppgaver, er med andre ord betinget av forskerens teoretiske utgangspunkt. 

5.6 Det konstruktivistiske paradigmet – igjenTC \l3 "9.4.1
Det konstruktivistiske paradigmet - igjen
Når det gjelder forskningsmessige konsekvenser av konstruktivistisk teori, vil vi peke på noen svakheter. Det gjelder først og fremst betydningen av det vi har kalt «alternativ forestilling-paradigmet». Det kan synes som dette i for stor grad har dominert forskningsfeltet. Dermed har «forestillingene» om elevers alternative forestillinger fått dominere forskningsinnsatsen i uforholdsmessig stor grad. Men likevel er det viktig å poengtere at avdekkingen av og kunnskapen om slike alternative forestillinger har vært nyttige og kastet nytt og viktig lys over elevtenkning. Problemet er imidlertid at denne «alternativ forestilling-bevegelsen» har blitt for toneangivende. Det kan synes som at selv om mange har påpekt det kontekstavhengige aspektet ved elevers alternative forestillinger, har «alternativ forestilling-bevegelsen» forholdt seg noe ukritisk til eventuelle innvendinger. 

Et sentralt mål for dette forskningsparadigmet er å forstå elevtenkning bedre som grunnlag for bedre undervisning og læring. Verdien av et slikt  forskningsprogram avhenger bl. a. av om det kan generere ny eller bedre forståelse for elevtenkning. Gjennom å diskutere intuitive ideer, elevers eventuelle alternative forestillinger og spørsmålet om konsistens i elevers naive teorier, tydeliggjøres et problem knyttet til det konstruktivistiske paradigmet som vitenskap. Som tidligere nevnt, benyttes en rekke forskjellige begreper for å beskrive elevtenkning. Til tross for noen forsøk, ser det ikke ut til at det eksisterer noen allment akseptert terminologi. Forskningsfeltet er med andre ord preget av uklar begrepsbruk når det gjelder klassifisering av elevtenkning. Et vitenskapelig forskningsområde som kan sies å ha paradigmatisk status, men som ikke kan vise til en enhetlig bruk av termer, har åpenbart et problem. Den ulike bruken av termer innebærer at det vektlegges ulike aspekter som igjen gjenspeiler ulike teoretiske ståsteder i forhold til å forstå eller fortolke elevers ideer. 

Vi vil hevde at elevtenkning i ulike former inneholder så mange aspekter og nyanser at troen på at elever har alternative forestillinger som konstituerer naive teorier, ikke er så fruktbar som mange har hevdet. Et bedre utgangspunkt er antakelig at elevenes ideer er forholdsvis ustrukturerte, at kunnskap kan oppfattes som fragmentarisk, og at elevene ikke konstruerer systematiske og konsistente naive teorier. Det ser ut som ulike ideer som dukker opp, er helt avhengig av konteksten, og avhengig av i hvilken grad problemstillingene er gjenkjennelige. 

Det er med andre ord indikasjoner på at elever bruker intuitive ideer i noen sammenhenger, men det er få som generaliserer slike forestillinger konsistent i forskjellige situasjoner. Dette gjelder også en manglende evne til å generalisere korrekte lovmessigheter og teorier, og til å se overensstemmelser mellom ulike konteksten. To oppgaver som fortoner seg som parallelle for en ekspert, oppfattes nødvendigvis ikke slik for en elev. 

Vi har argumentert for et syn på elevtenkning som innebærer at undervisningen bør bygge på elevers forestillinger, i motsetning til den konstruktivistiske tilnærmingen der fremkalling av kognitive konflikter hos elevene er sentralt. Det vil si en konfrontasjonsmodell der alternative forestillinger søkes erstattes av korrekte vitenskapelig forestillinger. Å bygge på elevenes eksisterende kunnskaper og forestillinger, eller elementer av korrekte ideer, kan ha forskjellige konsekvenser for undervisningen. diSessa (1993) er kanskje den som har gitt klarest uttrykk for et prinsipielt syn der kontinuitet fra fragmentarisk ustrukturert kunnskap til mer systematisk vitenskapelig forståelse er sentralt.

Det blir ofte sagt at lærerens rolle er som en tilrettelegger og inspirator. En lærers kunnskap om og forståelse av elevers intuitive ideer, blir nødvendigvis temmelig avgjørende i dette perspektivet. Læreren må kjenne til, og kunne diagnostisere, «vanlige» intuitive ideer. Med andre ord må læreren kunne utnytte og bygge på elevers eksisterende kunnskap og eventuelle intuitive ideer i den forstand at læreren i et mangfold av undervisningsstrategier selv kan bestemme og begrunne sine valg. 

Strømmen går inn i lampa gjennom den ene ledningen. Den får glødetråden til å lyse, og like mye strøm går tilbake til batteriet gjennom den andre ledningen.


Det går strøm til lampa gjennom begge ledninger. Strømmen møtes i glødetråden og får den til å lyse.


Det går strøm til lampa fra en av polene på batteriet. Strømmen får glødetråden til å lyse.


Strøm går inn i lampa gjennom den ene ledningen. strømmen får glødetråden til lyse. Det som er igjen av strøm, går tilbake til batteriet.


Strøm fra begge polene på batteriet samles og går inn i lampa. Strømmen får glødetråden til å lyse.

� Students' Alternative Frameworks and Science Education (Pfundt & Duit 1994)


� For å få en pære til å lyse må ledningene være koplet til to tilkoplingspunkter (poler) på pæra og til de to polene på batteriet. Kretsen er sammenhengende og det går samme strøm gjennom både ledning, pære og batteri. Det er ikke strømmen som brukes opp, men det foregår en energioverføring fra batteriet til pæra. Det er lagret energi i batteriet som overføres til pæra.


� Oppgaven er hentet fra The Second International Science Study (SISS). Se Sjøberg 1986.


� The Third International Mathematics and Science Study (TIMSS). Se Lie m. fl. 1997, Angell m. fl. 1999.


� Med masse mener vi hvor mye stoff et legeme består av. Masse måles i kg. Med tyngde mener vi den tiltrekkingskraften som påvirker et legeme fra f eks Jorda. Tyngde måles i N (Newton). Med tetthet mener vi masse/volum. Tetthet måles i kg/m3.


� The Third International Mathematics and Science Study (TIMSS). Kjærnsli m.fl. 1999


� 8. klasse her er betegnelsen etter Reform 97. I 1995 da testen ble gjennomført, het det 7. klasse.


� Lie m fl 1997


� Kjærnsli m.fl. 1999


� Det har vært vanlig å bruke begrepet impetusforestillinger om dette. Impetusteorien ble utviklet på 1300-tallet og forklarer bevegelse av legemer ved hjelp av en indre "kraft" som kalles impetus. Newtons lover poengterer derimot at krefter gir opphav til bevegelsesforandring. Kraften er proporsjonal med akselerasjonen, - og ikke farten!


� Angell m fl 1999


� Brekke m. fl. 1998


� Cornell University. Helm og Novak 1983, Novak 1987, Novak 1993. Den fjerde ble holdt i 1997: The Proceedings of "From Misconceptions to Constructed Understanding" - The Fourth International Misconceptions Seminar (elektronisk utgave)


� Ausubel 1978, Driver 1983, Viennot 1985


� Viennot 1979


� Driver & Easley 1978


� Driver og Erickson 1983


� Gilbert m.fl. 1982, Osborne & Freyberg 1985


� diSessa 1988,1993


� Viennot 1985


� Clement 1993


� Kuiper 1994


� Sjøberg 1992, Nilssen 1993, Ringnes 1993


� Horsfjord 1988, Ringnes 1988


� Angell 1996


� Ordet idé blir her brukt i betydningen «spontan idé» i motsetning til idé brukt i f. eks. idéhistorie


� Hermeneutikk er gresk og betyr fortolkningskunst

